**9-njy maksat. Durnukly infrastrukturany döretmek, hemme zady öz içine alýan we durnukly senagatlaşma we innowasiýalara ýardam bermek**

**9.4 wezipe. 2030-njy ýyla çenli amatlyklary döwrebaplaşdyrmak we senagat kärhanalaryny gaýtadan enjamlaşdyrmak, olaryň aýratyn mümkinçiliklerine laýyklykda serişdeleri peýdalanmagyň netijeliligini ýokarlandyrmagyň we olaryñ aýratyn mümkinçiliklerine laýyklykda ähli ýurtlaryň gatnaşmagynda arassa hem-de ekologiýa taýdan howpsuz tehnologiýalary we senagat prosesleri giňden ulanmagyň hasabyna olaryň durnuklylygyny gazanmak**

**9.4.1 görkeziji. Goşulan gymmatyñ birligine hasaplananda CO2 taşlandylary**

**Institusional maglumatlar**

Gurama (guramalar):

Birleşen Milletler Guramasynyñ Senagat ösüşi boýunça guramasy (ÝUNIDO)

**Konsepsiýalar we kesgitlemeler**

Kesgitleme:

Goşulan gymmatyñ birligine hasaplananda iki okisli uglerodyñ (CO2) taşlandysy – bu iki okisli uglerodyñ taşlanýan möçberi bilen goşulan gymmatyñ arasyndaky gatnaşygyñ görkezijisidir.

Häzirki wagtda goşulan gymmatyñ birligine hasaplanyñda CO2 taşlandylaryñ görkezijisi satyn alyjylyk ukybynyñ deñeçerligi (SAD) boýunça JIÖ-ñ birligine düşýän CO2 taşlandylary hökmünde ölçelýär.

Esaslandyrma:

Goşulan gymmatyñ birligine hasaplanyñda iki okisli uglerodyñ (CO2) taşlandysy – bu senagat önümçiliginiñ daşky gurşawa edýän täsirine baha bermek üçin köptaraply görkezijidir. Ol energiýany peýdalanmagyñ intensiwligini, önümçilik tehnologiýasynyñ energetika taýdan netijeliligini, iñ esasy hem, gazylyp alynýan ýangyjyñ nähili peýdalanylýandygyny görkezýär.

Konsepsiýa:

Uglerod dioksidiniñ (СО2) taşlandylary önümçilik işinden ýylylyk gazlarynyñ howa goýberilýän ähli möçberiniñ 80%-ne golaýdyr. Bu diñe bir zyýanly taşlandylar üçin däl, eýsem sarp edilýän energiýanyñ tipi üçin hem möhüm çäredir. СО2 taşlandylarynyñ köp bölegi ýangyjyñ gazylyp alynýan görnüşleriniñ paýyna düşýär. Bu çäre ýurtlaryñ gazylyp alynýan ýangyçdan täzeden emele gelýän energiýa çeşmelerine geçmekdäki öñegidişliklerini görkezýär. Maglumatlar ýurtlaryñ toparlary boýunça jemlenip we ykdysadyýetiñ pudaklary boýunça bölünip bilner.

Teswirler we çäklendirmeler:

Energiýa we taşlandylar baradaky maglumatlary ýygnamak köp ýurtlarda ulgamlaşdyrylan däldir. Statistika müdirlikleri, energika baradaky pudak edaralary we daşky gurşawy goramak baradaky agentlikler milli maglumat çeşmeleri bolup bilerler. Energiýanyñ sarp edilişi we SAD boýunça JIÖ-ñ öndürilişi baradaky maglumatlar dürli çeşmelerden gelip gowşup biler, bu bolsa maglumatlaryñ laýyklygy meselesini ýüze çykaryp biler.

**Usulyýet**

Hasaplama usuly:

Uglerod dioksidiniñ (СО2) taşlandylaryna energiýanyñ sarp edilişi baradaky maglumatlaryñ esasynda baha berilýär. Olar şu görnüşde hasaplanyp çykarylýar: СО2 taşlandylaryny (natural görnüşde, ýagny tonnada) goşulan gymmata (ABŞ-nyñ dollarynda) bölmeli.

Şeýle hem bu görkeziji önümiñ birligine düşýän СО2 taşlandylary görnüşinde görkezilip bilner.

**Bölme:**

Maglumatlar pudaklar boýunça, ýurtlaryñ toparlary boýunça görkezilip bilner.

**Ýok bolan maglumatlary işlemek:**

Ýurduñ derejesinde:

– Şertli hasaplap çykarmak boýunça usulyýet gollanmasy bar, ol Agentlik we Durnukly Ösüşiñ Görkezijileri boýunça Bilermenler Topary tarapyndan berlip bilner (IAEG-SDG)

Sebit we global derejede:

– Ýurt ýa-da sebit derejesinde galdyrylyp gidilen maglumatlary şertli hasaplap çykarmaga ýol berilmeýär. Diñe öñden bar bolan bilimleriñ esasynda çaklap bolar.

**Sebit görkezijileri:**

Global we sebitleýin bahalar ýurtlaryñ toparyndaky ýurtlardan çykarylýar. Ölçegler açyk-aýdyñ bolmaýar.

**Deñ gelmezlikleriñ çeşmeleri:**

Gyşarmalar şu ýagdaýlarda ýüze çykyp biler: 1) Eger ýurt pudaklar boýunça ýa-da energiýa çeşmeleri boýunça energiýanyñ sarp edilişi barada barabar bölünen maglumatlary ibermedik bolsa; 2) maglumatlaryñ ABŞ-nyñ dollaryna geçirilmegi sebäpli

**Maglumat çeşmeleri**

Beýan etme:

Energiýanyñ sarp edilişi we goşulan gymmat baradaky maglumatlar 150-den gowrak ýurt üçin ÝUNIDO-nyñ maglumatlar binýadyndan we BMG-nyñ energetika meseleleri boýunça maglumatlar binýadyndan, şeýle hem Halkara energetika agentliginiñ (HEA) maglumatlar binýadyndan elýeterdir. Köp ýagdaýlarda taşlandylar baradaky maglumatlary gönüden-göni milli statistika agentlikleri berýär.

Sanaw:

ÝUNIDO-nyñ maglumatlar binýady, BMG-nyñ energetika meseleleri boýunça maglumatlar binýady, HEA-niñ maglumatlar binýady, milli statistika agentlikleri (taşlandylar boýunça maglumatlar)

Ýygnamak işi:

ÝUNIDO maglumatlary ýygnamagy Umumy senagat statistikasynyñ sowalnamasynyñ kömegi bilen yzygiderli tertipde amala aşyrýar.

**Maglumatlaryñ elýeterliligi**

Beýan etme:

Energiýanyñ sarp edilişi we goşulan gymmat baradaky maglumatlar 150-den gowrak ýurt üçin ÝUNIDO-nyñ IBSGG (işläp bejerýän senagatda goşulan gymmat) maglumatlar binýadyndan, we BMG-nyñ energetika meseleleri boýunça maglumatlar binýadyndan, şeýle hem Halkara energetika agentliginiñ (HEA) maglumatlar binýadyndan elýeterdir.

Wagt hatary:

2000-nji ýyldan başlap

**Senenama**

Maglumatlary ýygnamak:

Maglumatlary ýygnamak ýylyñ dowamynda elektron görnüşde maglumatlary almak ýoly bilen amala aşyrylýar.

Çap edilýän senesi:

Maglumatlar her ýyl täzelenýär. Täze maglumatlary çap etmek, düzgün bolşy ýaly, mart, aprel aýynda bolup geçýär (Mart/Aprel 2017)

**Maglumatlar bilen üpjün edijiler**

Ady:

Milli statistika agentlikleri we energetika statistikasyny ýygnamak boýunça agentlikler

Beýan etme:

**Maglumatlary düzüjiler**

Ady:

ÝUNIDO

Beýan etme:

ÝUNIDO öz çeşmesiniñ kömegi bilen goşulan gymmat baradaky maglumatlary we HEA-niñ energiýanyñ sarp edilişi baradaky maglumatlary we CO2 taşlandylary boýunça maglumatlary ýygnaýar.

**Salgylanmalar**

URL:

www.unido.org/statistics

Salgylanmalar:

Bu ösüş çäklerinde täze wezipe we funksional maglumatlar binýadydyr. Goşulan gymmat baradaky maglumatlar şu çeşmeden alyndy: stat.unido.org